TMI วอลุ่มหนา-พุ่งแรง 20% ทำนิวไฮในรอบ 10 เดือน คาดเก็งฯแผนธุรกิจเด่น-ลุ้นปีนี้พลิกมีกำไร
TMI วอลุ่มหนา-พุ่งแรง 20% ทำนิวไฮในรอบ 10 เดือน คาดเก็งฯแผนธุรกิจเด่น-ลุ้นปีนี้พลิกมีกำไร โดย ณ เวลา 15.51 น. อยู่ท่ะรดับ 0.94 บาท บวก 0.16 บาท หรือ 20.51%  ด้วยมูลค่าซื้อขาย 45.92 ล้านบาท ด้วยมูลค่าซื้อขาย 45.92 ล้านบาท
20 ก.พ. 2562

ผู้สื่อข่าวรายงานว่า บริษัท ธีระมงคล อุตสาหกรรม จำกัด (มหาชน) หรือ TMI ณ เวลา 15.51 น. อยู่ที่ระดับ 0.94 บาท บวก 0.16 บาท หรือ 20.51%  ด้วยมูลค่าซื้อขาย 45.92 ล้านบาท ด้วยมูลค่าซื้อขาย 45.92 ล้านบาท ราคาหุ้นปรับตัวแรงในรอบ 10 เดือน โดยนับตั้งแต่หุ้นเคยขึ้นไปทดสอบระดับที่ระดับ 0.94 บาท เมื่อวันที่ 3 เม.ย. 61

อนึ่งก่อนหน้านี้ นายธีระชัย ประสิทธิ์รัตนพร กรรมการผู้จัดการ บมจ.ธีระมงคล อุตสาหกรรม (TMI) เปิดเผยว่า แนวโน้มผลการดำเนินงานในระยะสั้นปี 61 คาดว่าจะยังมีผลการดำเนินงานขาดทุนเพราะอยู่ในช่วงของการปรับเปลี่ยนการทำธุรกิจและการทุ่มงบประมาณในการลงทุน แต่ก็จะยังพยายามรักษารายได้ในปีนี้ให้อยู่ในระดับใกล้เคียงปีก่อนที่กว่า 400 ล้านบาท
ขณะที่ในปี 62 คาดว่าผลการดำเนินงานจะพลิกมีกำไร และมีรายได้เพิ่มเป็นราว 600 ล้านบาท โดยในส่วนนี้เป็นการรับรู้รายได้จากธุรกิจไฟฟ้าราว 200 ล้านบาท ซึ่งจะมาจากการเข้าลงทุนโรงไฟฟ้าก๊าซชีวภาพขนาด 1.4 เมกะวัตต์ ใน จ.ชุมพร และการจะเข้าซื้อกิจการธุรกิจไฟฟ้าเพิ่มอีกราว 10-15 เมกะวัตต์ในปี 62
ซึ่งเป็นไปตามเป้าหมายการจะมีกำลังผลิตไฟฟ้าเพิ่มเป็นราว 50 เมกะวัตต์ในช่วง 3 ปีข้างหน้า (ปี 62-64) และจะมีรายได้จากธุรกิจไฟฟ้าเพิ่มเป็นราว 3 เท่าของรายได้ของบริษัทในปัจจุบัน ซึ่งจะทำให้สัดส่วนรายได้ใน 3 ปีข้างหน้าจะมาจากธุรกิจไฟฟ้า 80% และจากธุรกิจเดิม 20%
“ปี 62 เรามีกำไรแน่นอน จะเริ่มเห็นกำไรตั้งแต่ไตรมาส 1/62  เพราะในส่วนของโรงไฟฟ้าจะเริ่มดี เพราะเราเริ่มปรับปรุงประสิทธิภาพโรงไฟฟ้าโรงเดียวที่มีอยู่ในปัจจุบัน จากนี้ไปก็มีเวลาอีก 4 เดือน และในส่วนของไลน์ผลิตที่ค่อย ๆ ลดลง ประกอบกับไตรมาส 1 และไตรมาสสุดท้ายจะเป็นช่วงไฮซีซั่นของอุปกรณ์ส่องสว่าง ก็จะเริ่มเห็นภาพออกมาดีขึ้น”นายธีระชัย กล่าว
สำหรับTMI มีผลขาดทุนสุทธิต่อเนื่องตั้งแต่ไตรมาส 2/60 ส่งผลให้ทั้งปี 60 มีผลขาดทุนสุทธิ 25.24 ล้านบาท และล่าสุดในช่วงครึ่งแรกปีนี้ มีผลขาดทุนสุทธิ 17 ล้านบาท และมีรายได้จากการขาย 184 ล้านบาท